Nv kúse ich an der vogel swigen
Nv kúse ich an der vogel swigen·
dc dú naht wil an ir krefte stigen·
si langet dc vnd ist kalt·
si machet die gelieben balt·
so nahen niemen sie gelegen mach·
dú wnne ist besser danne ein heisser langer tag·

Mich iamert nach ir tvgenden iemer·
die man ane tvgende vindet niemer·
ir wol gestalter lib·
ane allen wandel selig wib·
schafe ein ende miner langen klage·
so merent sich die mine froͤide alle tage·

Dv bist min trost vnd ǒch min wunne·
nv geschehe an mir des ich dir gvnne·
so gan ich dir des wol·
swas lieb mit liebe liden sol·
nv loͤse mich von miner sweren not·
also dc ich erlache gegen dem morgen rot·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse